钦定古今图书集成/明伦汇编/宫闱典/第097卷 > 《兖国公主降沂国公主制》范镇
## 钦定古今图书集成/明伦汇编/宫闱典/第097卷 > 《兖国公主降沂国公主制》范镇

“陈服车之等，所以见王姬之尊；启脂泽之封，所以昭
帝女之宠。兹惟亲爱之攸属，时乃风化之所关。苟不
能安谐干厥家，则何以观示于流俗。兖国公主生而
甚惠，朕所钟怜，故于外家之近亲，以求副车之善配，
而保傅无状，闺门失欢，历年于兹，生事弗顺，达于闻
听，深所骇惊。虽然，恩义之常，人所难断，至于赏罚之”
际，朕安敢私？宜告大庭，降从下国。於戏！惟肃雍以成
美德，惟柔顺以辑令名。乃其恪思，庶永来福。